Revisor - Hillerød

Her er chancen for at komme helt frem i forreste række i dynamisk revisionsfirma.

Revisionsfirmaet Warberg søger en erfaren og selvkørende revisor til at pleje nuværende og nye kunder. Du kommer til at have en bred palet af opgaver: Revision, rådgivning, skatteplanlægning, indkomstopgørelser, budgetlægning, moms, m.m.

Kunderne er små og mellemstore virksomheder, ejendomsselskaber samt selvstændige og hovedaktionærer. Kendetegnende for dem alle er at de lægger stor vægt på dine råd, hvorfor kvaliteten af din rådgivning har topprioritet.

Fagligt forventer vi at du har en baggrund som HD R eller cand.merc.aud., men vi er åbne overfor andre kombinationer, forudsat du har vist at du kan tage dig af komplette sager.

Som person er du åben og nysgerrig, og har god forståelse for menneskelige relationer. Du trives i konsulentrollen, har humor, er god til at kommunikere og sætter en ære i at ”en aftale er en aftale”.

Du vil få en høj grad af personlig frihed, støtte til eventuel videreuddannelse og fuld opbakning fra kolleger og statsautoriseret revisor. Arbejdspladsen vil normalt være i Hillerød der har optimale transport- og P- forhold.

Cennex ApS, Hørsholm assisterer ved rekrutteringen. Ansøgning vedlagt CV og foto sendes til kwc@cennex.dk. Revisionsfirmaet Warberg vil ikke få kendskab til din identitet uden din accept.